ප්‍රවීන සිනමා නළු සහ චිත්‍රපට අධ්‍යක්‍ෂ රෝයි ද සිල්වා වයස අවුරුදු 80 ක්ව සිටියදී ඊයේ රාත්‍රියේ හෘදයාබාධයකින් අභාවප්‍රාප්ත වී තිබෙනවා. 1964 වසරේ සුජාගේ රහස චිත්‍රපටයෙන් සිනමාවට පිවිසි ඔහු රෑ දනියෙල් - දවල් මිගෙල්, සහ චෙරියෝ චිත්‍රපට පෙළ මගින් මෙරට වානිජ සිනමා කර්මාන්තයේ සාර්ථකත්වයට දායකත්වය සැපයූවා. 1972 වසරේදී ඔහුගේ ‘‘සුජීවා’’ චිත්‍රපටය, එවකට ආදායම් වාර්තා පිහිටුවා තිබූ ගාමිණී ෆොන්සේකා රඟපෑ එදත් සූරයා - අදත් සූරයා  අභිබවා යාම විශේෂත්වයක්.1937 වසරේ අගෝස්තු 30 වනදා උපත ලැබූ ඔහු විවාහ වූයේ සිනමා නිළි සුමනා අමරසිංහ සමඟයි.